מרכז לאחטה

מרכז לאחטה (ברוסית: Ла́хта центр) הוא גורד שחקים סופר גבוה במרכז העסקים הראשי של העיר סנקט פטרבורג, הממוקם בנפת פרימורסקי בעיר. בספטמבר 2017 הגיע גובהו של המבנה ל-365 מטרים והפך לגורד השחקים הצפוני ביותר והגבוה ביותר ברוסיה וביבשת אירופה. נכון ל-2025, גובהו מגיע ל-462 מטרים והוא הבניין ה-16 בגובהו בעולם.

הבנייה החלה בשנת 2012 והסתיימה בשנת 2019. ב-2021 נפתח בטקס רשמי. כיום מאוכלס הבניין במשרדים של חברת הגז הרוסית גזפרום. שטח המשרדים צפוי להגיע ל-400,000 מ"ר. לאחר סיום בנייתו הוא המבנה השני בגובהו ברוסיה, כשרק מגדל אוסטנקינו בן 540 המטרים, גבוה ממנו.

 התוכניות 
מכיוון שהמרכז ההיסטורי של סנקט פטרבורג היווה אתר מורשת עולמית מאז 1990, הוועדה למורשת עולמית התנגדה להקמת המגדל בגובה 400 מטר של מרכז אוחטה, שכן זה ישפיע על הנוף העירוני של פטרבורג ההיסטורית. בדצמבר 2006, מנהל מרכז מורשת עולמית של אונסק"ו, פרנצ'סקו בנדרין, הזכיר לרוסיה את חובותיה לשמור על המורשת והביע דאגה מהפרויקט. בשנת 2007 הציבה קרן המונומנטים העולמית את קו הרקיע ההיסטורי של פטרבורג ברשימת המעקב שלה ברשימת מאה האתרים הנמצאים בסכנת הכחדה ביותר, עקב בנייתו הפוטנציאלית של הבניין ובשנת 2009 דיווחה כי המגדל "יפגע בתדמיתה של רוסיה". במהלך המושב ה-36 של הוועדה למורשת עולמית של אונסק"ו שהתקיימה בפטרבורג בשנת 2012, נמסר כי שטח גדול מהעיר נכלל באזורי שימור וחיץ המיועדים לאתרי מורשת עולמית של אונסק"ו. עקב התגובה הערה להצעה המקורית לבניית המגדל במרכז אוחטה, שתוכנן על ידי גזפרום להיבנות מול קתדרלת סמולני, הועבר הפרויקט הרחק ממרכז העיר, ללאחטה.36th session of the Committee of the World Heritage CommitteeUNESCO welcomes backing by President of Russian Federation for the preservation of St Petersburg

עם זאת, העברת הפרויקט לא עצרה את הדיונים והמחלוקות בנושא. ב-11 באפריל 2012 אמרה מושלת סנקט פטרבורג לשעבר ולאחר מכן יו"ר מועצת הפדרציה, ולנטינה מטוויינקו לעיתונאים כי "מרכז לאחטה יכול להפוך לסמל החדש של העיר ולמשוך אנשי העסקים מכל רחבי העולם לסנקט פטרבורג.""In the light circle", the interview with Ms.Matvienko at "Echo Moskvy", Echo.msk.ru

ב-26 בינואר 2012 נודע כי גזפרום מתכננת להקים נמל חדש ליאכטות ליד מרכז לאחטה באי קרסטובסקי והייתה אמורה להקים חברה חדשה לניהול נכסים אלה. הוכרז כי תחנת רכבת תחתית חדשה תוקם בסמוך למרכז לאחטה ב-16 במרץ 2012. בניין תחנת רכבת תחתית זו נכלל בתוכנית הפיתוח העירונית של לנינגרד בשנת 1980, אך רק עם הקמת מרכז לאחטה הוכנס שוב לסדר היום. תוכנית בניית התחנה הייתה אמורה להסתיים עד סוף 2012.Газпром сделает из "Ленэкспо" территорию стартапов и яхт

ההיתר להקמת השלב הראשון במרכז לאחטה, שכלל את גורד השחקים ומעגן היאכטות, התקבל ב-17 באוגוסט וב-31 באוגוסט 2012 התקיים דיון פומבי בנושא המתווה וסקירת אתר הבנייה בישיבת הנהלת נפת פרימורסקי בסנקט פטרבורג. אובייקטים שתוכננו להצבה באזור הבנייה, תוכנית תשתית תקשורת ותחבורה הוצגו לציבור הרחב.Выход из станции метро "Лахта" будет расположен у старого поста ГИБДД 16.03.2012 13:26На слушаниях "Лахта-центра" состоялся конструктивный диалог "Лахта-центру" выдано разрешение на строительство

על יישום הפרויקט וניהולו מטעם גזפרום נפט הייתה אחראית אשת העסקים והכלכלנית ילנה איליוחינה.

 בנייה 
כ-3,000 עובדים הועסקו בבנייה, בעיקר ממקצועות הנוגעים לתכנון ובנייה. לאחר סיומה, היו צפויים להיות מועסקים במתחם כמה אלפי עובדים ממקצועות שונים. חקירות גאודזיות, אקולוגיות ובחינת קרקעות ותיעוד תכנון לפרויקט הוכנו על ידי מספר חברות כמו GORPROJECT (רוסיה), NIIOSP (רוסיה), Petrochim-technologiya (רוסיה) ו-Trest GRII (רוסיה). בתכנון וביצוע עבודות תת-קרקעיות, כמו גם ייצור חומרי בנייה השתתפו חברות כמו Arabtec (מאיחוד האמירויות הערביות), קבוצת באואר (גרמניה), Geostroy (רוסיה), Inforsproekt (רוסיה) וחברת Rönesans Holding (טורקיה). חישובי אימות, אופטימיזציה ופיקוח טכני בוצעו על ידי ארופ  (בריטניה), Samsung C&T (קוריאה) וחברת Lend Lease Project Management & Construction (בריטניה). ניהול הפרויקט נעשה על ידי AECOM (ארצות הברית). חברת Exclusiva Design (איטליה) הייתה קבלנית מפתח בעיצוב פנים של השטחים הציבוריים. החברה הגרמנית יוזף גרטנר הייתה אחראית על זיגוג גורד השחקים, כולל חזיתות מזוגגות של קשת הכניסה, כמו גם חלקים מהמבנה הרב-תפקודי, שנעשו בשיתוף עם חברת Waagner-Biro.Exclusiva DesignLakhta Center: Exclusiva Design wins the Bid to Design the Public SpacesНемецкая Gartner откроет в Петербурге производство для остекления "Лахта центра"

עבודות בניית היסודות החלו ב-30 באוקטובר 2012. הקבלן הכללי הפוטנציאלי העיקרי להקמת מרכז לאחטה, הייתה חברת הבנייה Rönesans, שנבחרה ב-22 באפריל 2014. ב-22 במאי 2014 נחתם סופית החוזה להקמת יסוד אחד הבניינים במרכז לאחטה.Potential general constructor selected

תכנון
המגדל הוא בניין רב-תכליתי והוא מבנה המורכב משני מבנים, צפוני (הקטן יחסית) ודרומי (שהוא גורד השחקים), המאוחדים על ידי יסוד משותף, בניין מחבר וגג. הבניין דומה לבומרנג. יש לו מספר קומות משתנה עם הפרש גובה בין 7 ל-17 קומות, כאשר גובה השיא הוא קצת יותר מ-80 מטרים. אורך הבניין כ-300 מטר. חזיתות הקצה נמצאות בזווית שלילית עקב הסרת הקונסולה והחזיתות עשויות מזכוכית, בשטח כולל של יותר מ-60 אלף מ"ר.Horizontal versus vertical. Or for? Why Lakhta Center "recumbent" dominant

האלמנטים העיקריים הנושאים עומס הם ארבע ליבות בטון מזוין הקולטות עומסים אופקיים ואנכיים ומעבירות אותם לבסיס בצורה של סורג צלחת הנשען על כלונסאות. בין הבניינים הדרומי והצפוני לאורך כל גובה האטריום, עם גג עשוי ממברנות פולימר שקופות. בחלל האטריום נפרשים גשרי מעבר המשמשים כנקודות תצפית. האטריום הוא אזור להולכי רגל ממנו ניתן להגיע לכל אחד מהאובייקטים במגדל.

המבנה מכיל פלנטריום, בעל קיבולת של 140 איש. הקרנה מדויקת מאוד של שמיים זרועי כוכבים נוצרת על ידי מכונת כוכבים (מקרן יפני מדגם Ohira Tech Megastar-IIA). עצמים גדולים יותר, מטוסים מלאכותיים, אפקטים חזותיים ועוד הרבה יותר נוצרים על ידי מערכת הקרנה ברזולוציה של 8K, המשתמשת בעשרה מקרני לייזר מדגם סוני GTZ280. חמישה מקרנים מאירים את שכבת הכיפה התחתונה, ארבעה את החלק העליון ואחד יוצר תמונה בשיא. כך, מושגת רזולוציה כוללת של 48,483,533 פיקסלים. הצד של אולם הכוכבים בצורת כדור הארץ בולט החוצה מהקיר ומעוטר ביריעות נירוסטה משולשות, שעברו ליטוש.Просто космос! Как устроен планетарий Лахта Центра

מרכז לאחטה כולל משרדים, מרכז עבודה משותף, מרכז ספורט, מרכז מדעי ילדים ומרכז כנסים. הפרויקט כולל 1,500 מ"ר שטח של תצוגה מקורה. חלק מהשטח הפתוח משמש להצגת אמנות, מיצבים ופסלים. בראש גורד השחקים ישנה מרפסת תצפית ציבורית שהכניסה אליה בחינם ונמצאת בגובה 357 מטר.

תכונות
הכניסה הראשית של מרכז לאחטה היא קשת בגובה של 24 מטרים כמעט ואורכה 98 מטרים. במגדל פועלות 62 מעליות, אך לא כולן מגיעות לקומה העליונה. מלבד מעליות אלה ישנן מעליות כיבוי מיוחדות שנבנו לשימוש במקרה חירום. 

בסיס המגדל נוצק מבטון ברציפות, כאשר הבנאים שפכו 24,000 מ"ק תוך 48 שעות. נפח הבטון שהוצק מתחת לבניין הוא 48,000 מטר מעוקב.[ http://www.interfax-russia.ru/NorthWest/exclusives.asp?id=447425 Construction director of Lakhta Center Elena Morozova: "We will become record-holders due to the volume of concrete poured"]

במגדל פועלת מערכת כיבוי אש ערפל מים מדגם HI-FOG. כאשר הטמפרטורה עולה על 57 מעלות צלזיוס, ספרינקלרים שיוצרים ערפל ומים יתחילו לעבוד באופן אוטומטי. יחד עם הספרינקלרים, ישנם מטפי מים אותם ניתן להפעיל ידנית או באמצעות שלט רחוק על מנת ליצור וילון מים בשעת חירום. שטח זיגוג המגדל הוא 72,500 מ"ר והזיגוג של המתחם הכולל הוא 130,000 מ"ר. МО Лахта-Ольгино Об инновациях в "Лахта центре" 

מרכז לאחטה אמור להיות גם גורד השחקים הראשון בפטרבורג, שמשתמש במערכת בקרת היווצרות קרח. חימום הזכוכית בקומות גבוהות מונע הצטברות קרח ומסייע בשמירה על ראות טובה. המגדל תוכנן בסטנדרט בטיחות גבוה, המאפשר לו לעמוד על ליבה אחת גם אם כל עשרת העמודים התומכים קורסים. מבנה הליבה עומד בדירוג האש הגבוה ביותר. הבניין תוכנן כך שהוא יכול לעמוד בשריפה של ארבע שעות ללא כל נזק למבנה.Лахта-Центр. 462 метра над уровнем моря МО Лахта-Ольгино. Лахта-центр: лед под контролем 

ב-31 בדצמבר 2018 הוארו אורות חג המולד הירוקים על גורד השחקים ובכך הפכו את המגדל לעץ חג המולד הגבוה באירופה.The tallest Christmas tree in Europe ב-28 ביוני 2019 הותקנה תחנת מזג אוויר אוטומטית בנקודה הגבוהה ביותר של הצריח (בגובה 462 מטר), העוקבת אחר טמפרטורה, לחות, כיוון רוח ומהירות.From Lakhta Center will now monitor the weather. On the spire of the St. Petersburg skyscraper appeared weather station

הכרה
בשנת 2019 מתחם מרכז לאחטה הוביל במספר המועמדויות לפרס המצוינות ובית הגידול העירוני והתמודד בחמש קטגוריות: הבניין הגבוה הגבוה ביותר בגובה 400 מטר ומעלה; פרס הבנייה; פרס בתחום הנדסת הבנייה; פרס בתחום ההנדסה הגאוטכנית; פרס להנדסת חזית. בשנת 2020 הגיע מרכז לאחטה לגמר התחרות היוקרתית ביותר בין גורדי השחקים CTBUH בפרס המצוינות ובשנת 2021 זכה בפרס.

מרכז לאחטה 2

מרכז לאחטה 2 (ברוסית: Лахта-центр 2) הוא קונספט אדריכלי לבניית גורד שחקים מגה גבוה בסנקט פטרבורג שברוסיה, הוצג ב־25 במאי 2021. גובהו של הבניין אמור להיות 703 מטר, כאשר הקומה המיושבת הגבוהה ביותר תהיה בגובה 590 מטר.

ב־25 במאי 2021 הוצג במועצה הבין-משרדית הרעיון האדריכלי של גורד השחקים החדש ליישום הסכם שיתוף הפעולה בין סנקט פטרבורג לגזפרום.https://lenta.ru/news/2021/05/25/lhz/ הוצע לבנות אותו במטרה להמשיך ולפתח את רובע העסקים, שסביב מרכז לאחטה על חוף המפרץ הפיני. גובה מרכז לאחטה 2 יהיה 703 מטר. גורד השחקים יהיה השני בגובהו בעולם ונועד לספק תנופה נוספת לפיתוח העיר. הבניין ישלים את ההרכב האדריכלי ויהפוך למוביל עולמי בחדשנות טכנולוגית ובבנייה ירוקה. על פי הקונספציה, המעטפת החיצונית של הבניין מורכבת מעמודים מעוגלים, שבתוכם גוף הבניין. הבניין יכלול 8 חלקים בני 16 קומות עם אטריום בני שלוש קומות. בסך הכל, הבניין יכלול 150 קומות, הקומה הגבוהה ביותר תמוקם בגובה 590 מטר. שטח השימוש של הבניין יהיה 220,000 מטרים.https://edition.cnn.com/style/article/kettle-collective-tower-russia-scli-intl-gbr/index.html

ההנחה היא כי הבניין החדש ימוקם מעט מערבית למרכז לאחטה הקיים.

לדברי טוני קטל, אדריכל הפרויקט, שהוביל בעבר את צוות מחברי התפיסה האדריכלית של מרכז לאחטה, הסביר כי הבניין הוא "יצירת סביבה אורבנית אנכית בצורת מגדל ספירלה". לדבריו, הפתרון האדריכלי מגלם רעיון בהשראת אנרגיה על כל צורותיה: מגלי אנרגיה ספירלית של אנרגיית גלים במים. הפרויקט מתוכנן להתבצע מחוץ לתוכנית ההשקעות של גזפרום, על בסיס מימון הפרויקט. המשימה תוטל על חברה שאינה קשורה לגזפרום. מפת פיתוח דרכים כבר פותחה ואתר הבנייה יסופק על ידי גזפרום.

הפרויקט ספג ביקורת נוקבת על הפגיעה במרקם המבנים ובקו העירוני המאפיין את העיר.

 גלריה 

ראו גם
 גורדי השחקים הגבוהים באירופה
 רשימת מבנים מפותלים

 קישורים חיצוניים 






 הערות שוליים 

קטגוריה:סנקט פטרבורג: גורדי שחקים